**טרק-סגפרדו** (באנגלית: **Trek-Segafredo**) היא קבוצת רכיבה מקצוענית, שרשומה בארצות הברית ושייכת לדרג הוורלד טור. לקבוצה ניצחון בגרנד טור אחד, עם כריס הורנר בוואלטה אספנייה 2013.

היסטוריה ופעילות
----------------

### השנים הראשונות

#### 2011–2013

הקבוצה נוסדה ב-2011 בשם "לאופרד–טרק", וכללה רוכבים בכירים כמו האחים אנדי ופרנק שלק, פביאן קנצ'לרה, ינס וויגט ועוד. הקבוצה רשמה עונת בכורה מוצלחת, עם ניצחונות בקטעים בטירנו - אדריאטיקו, בטור דה פראנס, בטור דה סוויס וגם במונומנט ג'ירו די לומברדיה בסוף העונה, בנוסף לכך היא סיימה שנייה בטור דה פראנס לאחר שאנדי שלק היה שני לקאדל אוונס. אך על ההישגים האלו העיב המוות של רוכב הקבוצה ווטר וויטלנד בקטע השלישי בג'ירו ד'איטליה, שמת לאחר התרסקות במהירות גבוהה. כתוצאה מהמוות שלו כל הקבוצה עזבה את התחרות ביום למחרת.

ב-2012 הקבוצה המשיכה להתחזק וצירפה לשורותיה רוכבים בכירים כמו יאקוב פוגלסן, אנדראס קלודן וירוסלב פופוביץ'. קנצ'לרה, פוגלסן וג'אקומו ניצולו הם הרוכבים הכי הישגיים של הקבוצה בעונה הזו, שלושתם עם ארבעה ניצחונות שלושתם עם ארבעה ניצחונות. בין ניצחונותיו של קנצ'לרה יש גם קטע בטור דה פראנס. השם של הקבוצה שונה ל"רדיושק–ניסן" והם הפכו לגלגול ההמשך של קבוצת רדיושק. 

ב-2013 העונה רשמה את אחת העונות המוצלחות בתולדותיה, עם ניצחון ברונדה ון פלנדרן ובפריז - רובה, בשני המרוצים ניצח פביאן קנצ'לרה. בנוסף לכך הקבוצה ניצחה בחמש אליפויות לאומיות, אך רגע השיא הגיע כאשר כריס הורנר ניצח בוואלטה אספנייה ובשלושה קטעים במרוץ, מקדים את וינצ'נצו ניבאלי. בנוסף לכך, קנצ'לרה ניצח גם קטע בודד במרוץ.

### טרק פאקטורי-רייסינג

#### 2014-2015

ב-2014 הקבוצה עברה להיקרא "טרק פאקטורי-רייסינג", ועברה להיות רשומה בארצות הברית לאחר שעד 2013 הייתה רשומה בלוקסמבורג. רוכב הקבוצה, פביאן קנצ'לרה, ניצח שנית ברונדה ון פלנדרן. ב-2015 הקבוצה רשמה עונה בינונית, שהתוצאות הבולטות בה היו ניצחונות בשני קטעים בוואלטה אספנייה.

### טרק-סגפרדו

#### 2016-היום

ב-2016 חברת הקפה האיטלקית סגפרדו הפכה לספונסר הראשי של הקבוצה, והשם שונה ל"טרק-סגפרדו". ניצחונותיה הבולטים של הקבוצה היו בסטראדה ביאנקה עם פביאן קנצ'לרה, ובקלאסיקה סן סבסטיאן עם באוקה מולמה בתום העונה, קנצ'לרה שהיה אחד הרוכבים הבולטים בקבוצה ורכב בה מאז הקמתה של הקבוצה, פרש.

ב-2017 אלברטו קונטדור הצטרף לקבוצה לעונה אחת בלבד לאחר שקבוצת טינקוף בה רכב התפרקה. הוא הספיק לסיים חמישי בוואלטה אספנייה ולנצח את הקטע ה-20 במרוץ.

ב-2018 הקבוצה ניצחה בגראן פרמיו ברונו בגלי עם באוקה מולמה, קטע בטור של קליפורניה עם תומאס סקוויינס הלטבי, וקטע בוולטה אה קטלוניה עם יארלינסון פאנטאנו.

ב-2019 הקבוצה ניצחה את קטגוריית מלך ההר בג'ירו ד'איטליה, שגם ניצח את הקטע ה-16 במרוץ. בסוף העונה הקבוצה רשמה שני הישגים גדולים, הראשון מביניהם היה הניצחון של באוקה מולמה בג'ירו די לומברדיה, והשני היה הניצחון של מאדס פדרסן באליפות העולם באופני כביש.

סגל הקבוצה
----------

* צרפתצרפת ז'וליאן ברנאר
* ספרדספרד יון אברסטורי
* צרפתצרפת טוני גלופן
* איטליהאיטליה ג'יאנלוקה בראמבילה
* איטליהאיטליה ג'וליו צ'יקונה
* איטליהאיטליה דריו קטלדו
* דנמרקדנמרק יאקוב אגהולם
* דנמרקדנמרק אלכסנדר קאמפ
* לטביהלטביה אמילס לייפינש
* צרפתצרפת קני אליסונדה
* אריתריאהאריתריאה עמנואל גברגזהבייר
* איטליהאיטליה פאביו פלינה
* ספרדספרד חואן פדרו לופז
* בלגיהבלגיה אוטו ורגראדה
* לוקסמבורגלוקסמבורג אלכס קירש
* הולנדהולנד באוקה מולמה
* איטליהאיטליה מטאו מוסקטי
* איטליהאיטליה יאקופו מוסקה
* נורווגיהנורווגיה מרקוס הולגארד
* דנמרקדנמרק מאדס פדרסן
* ארצות הבריתארצות הברית קייל רייננן
* הולנדהולנד אנטוואן טולהוק
* לטביהלטביה טומס סקווינש
* שווייץשווייץ סימון פלו
* ארצות הבריתארצות הברית קווין סימונס
* דנמרקדנמרק מתיאס סקיילמוס ינסן
* דנמרקדנמרק אסביורן הלמוסה
* איטליהאיטליה פיליפו ברנוצ'יני
* הולנדהולנד דן הולה
* בלגיהבלגיה יספר סטויבן
* בלגיהבלגיה אדוארד טונס
* איטליהאיטליה אנטוניו טיברי

קבוצת הנשים
-----------

לקבוצה גם קבוצת נשים פעילה, שהרוכבות הבולטות בה הן אלן ואן דייק, לטיזייה פטרנוסטר, אליסה לונגו - בורגיני, וליזי דייגנן.

פרשיות סמים
-----------

ביוני 2017, ה־UCI הודיעו שאנדרה קרדוסו, אחד מרוכבי הקבוצה נמצא חיובי בשימוש של EPO והושעה מהקבוצה עקב כך. עוד רוכב של הקבוצה שנמצא חיובי בשימוש של EPO הוא יארלינסון פאנטאנו באפריל 2019, וגם הוא הושעה ולאחר מכן פרש מרכיבה תחרותית.

קישורים חיצוניים
----------------

ויקישיתוף מדיה וקבצים בנושא **טרק-סגפרדו** בוויקישיתוף
* אתר האינטרנט הרשמי של הקבוצה
* אתר האינטרנט הרשמי של חברת הקפה
* טרק-סגפרדו, ברשת החברתית פייסבוק

* טרק-סגפרדו, ברשת החברתית טוויטר

הערות שוליים
------------

1. ↑  Vuelta a España (WT)